Врз основа на член 16 - 27 од Законот за заштита на личните податоци („Службен весник на РСМ” бр. 42/20), го поднесувам следното

**Б А Р А Њ Е**

**за остварување права на субјект на лични податоци**

*\*Пред да го поднесете Барањето, Ве охрабруваме да ги прочитате релевантните законски одредби и нашиот коментар на крајот од овој документ со цел полесно и целосно да ги разберете Вашите права. Барањето можете да го поднесете на адреса „бул. Борис Трајковски бр.180, 1000 Скопје“ со назнака „за Офицер за заштита на лични податоци“ или да го пополните Барањето, да го скенирате и да го испратите електронски, на е-адресата info@sv.mk.*

**1. Контакт податоци на Барател**

Име и презиме:

Домашна адреса:

Е-пошта:

Телефонски број:

**2. Доказ за идентитет**

Ве молиме со Барањето да приложите и копија / скен од документ за идентификација кој содржи и фотографија од Барателот. Истата ќе биде искористена само за Ваша идентификација и ќе биде уништена по завршување на постапката.

Нема да бидеме во можност да Ви одговориме на Вашето барање доколку не сме во можност да Ве идентификуваме.

**3. Кои права ги барате?**

Согласно Законот за заштита на личните податоци, барам:

□ Право на пристап – потврда од СЗВ Центар за возила ДООЕЛ дали се обработуваат лични податоци за мене и доколку се обработуваат, пристап до информациите предвидени согласно член 19 од Законот за заштита на лични податоци

□ Право на исправка на неточни лични податоци кои ги обработува СЗВ Центар за возила ДООЕЛ (член 20)

□ Право на бришење („право да се биде заборавен“) – барам СЗВ Центар за возила ДООЕЛ да ги избрише моите лични податоци кои ги обработува (член 21)

□ Право на ограничување на обработката (член 22)

□ Право на преносливост на податоците (член 24)

□ Право на приговор против обработката на личните податоци (член 25), вклучително и приговор против автоматизирано донесување на поединечни одлуки (член 26)

*Со цел да одговориме на прашањето брзо и ефикасно, Ве молиме наведете што е можно повеќе детали за вашето Барање во празниот простор подолу (пр. за кои лични податоци станува збор, во кој временски период била обработката што ве интересира, тип на документ, и сл.). Доколку има потреба, ќе Ве контактираме дополнително. Ќе одговориме на Вашето барање, откако ќе го потврдиме Вашиот идентитет и ќе ги имаме сите неопходни информации да го процесуираме барањето, но не подолго од 30 дена од денот на поднесувањето освен во исклучителни ситуации за што дополнително ќе бидете известени.*

Одговорот на ова Барање, доставете го:

□ на мојата адреса на живеење

□ на мојата емаил адреса

**4. Потпис и Изјава за вистинитост**

Јас, долупотпишаниот, под полна кривична, материјална и морална одговорност изјавувам дека податоците наведени во Барањето се вистинити и јас сум лицето кое е Барател и потписник на Барањето.

Целосно разбирам дека СЗВ Центар за возила ДООЕЛ мора да го потврди мојот идентитет пред да одговори на Барањето и може да ме контактира за дополнителни појаснувања. Информиран сум дека бараните информации СЗВ Центар за возила ДООЕЛ ќе ги обезбеди без надоместок освен во случај кога Барањата се очигледно неосновани или прекумерни, особено ако се повторуваат истите барања. Во овие случаи СЗВ Центар за возила ДООЕЛ или ќе одбие да постапи по Барањето или ќе наплати надоместок имајќи ги предвид обемот, сложеноста и времето потребно за обезбедување на информацијата или постапувањето по Барањето, за што соодветно ќе бидете известени.

Потпис: \_\_\_\_\_\_\_\_\_\_\_\_

Датум: \_\_\_\_\_\_\_\_\_\_\_\_\_

**Б А Р А Њ Е**

**за остварување права на субјект на лични податоци**

- Забелешки за поднесителот -

Глава III (член 16 – член 27) од Законот за заштита на лични податоци ги утврдува ПРАВАТА на субјектите на лични податоци. Конкретно, станува збор за следните права:

- Право на информации и пристап до лични податоци,

- Право на исправка и бришење, како и право на ограничување на обработката,

- Право на преносливост на податоците,

- Право на приговор и автоматизирано донесување на поединечни одлуки.

На секое целосно и соодветно поднесено Барање за остварување на некој од горенаведените законски утврдени права, СЗВ Центар за возила ДООЕЛ ќе одговори откако ќе го потврди идентитетот на Барателот и ќе ги има сите неопходни информации да го процесуира барањето, но не подолго од 30 дена од денот на поднесувањето (освен во исклучителни посложени ситуации за што дополнително Барателот ќе биде известен).

Покрај горенаведените законски права, субјектите на лични податоци имаат право да поднесат и Барање за утврдување на повреда на правото на заштита на личните податоци до Агенцијата за заштита на лични податоци (за повеќе информации, видете на https://www.dzlp.mk/mk/prizlnlp).